En vista d'a existencia en ista propuesta de casos d'accentuación que no se pueden obviar, como <ü>, d'as motivacions que J.P.M.C. adedica a iste apartau (Esmiendas 31 y 32), y tot pensando en a problematica d'un sistema inestable d'accentuación en l'amostranza y alfabetización en y de l'aragonés, considerando a casuistica d'istas marcas en o tractamiento d'o corpus en as aplicacions informaticas, pero tamién d'un sistema inestable como l'actual, se podría reconsiderar completament iste apartau 5 d'a POP y trobar una solución estable y que no dependa de criterios personals u de lectura d'as propuestas, ye decir, que marce clarament as pautas d'accentuación grafica seguindo os principios d'a POP, y, en definitiva, que sía un sistema (u a suya inexistencia) en a línia d'a resta d'o documento normativo.